Ολοκληρωμένο σύστημα λογισμικού για υπηρεσίες υποστήριξης σε άτομα με αρχόμενη άνοια
Creators: name: Μπίλλης, Αντώνης Σεβαστιανού
Publisher: name: Aristotle University of Thessaloniki
Year: 2011
Subjects: Νόσος Alzheimer
Νοητική ενδυνάμωση
Φυσική δραστηριότητα
Web Services
Alzheimer’s disease
Cognitive enhancement
Physical activity

description: Η άνοια τύπου Alzheimer αποτελεί στις μέρες μας μια συνεχώς εξελλισσόμενη νόσο που προσβάλλει συνήθως τα άτομα που ανήκουν στην λεγόμενη Τρίτη Ηλικία. Τα άτομα που προσβάλλονται από την νόσο συνήθως εμφανίζουν προβλήματα στην γενικότερη νοητική τους λειτουργία καθώς και στην συμπεριφορά τους. Στηριζόμενες στην γενικότερη θεώρηση περί πλαστικότητας του εγκεφάλου, αρκετές μελέτες έχουν δείξει ότι παρεμβάσεις που στηρίζονται στην γνωστική αποκατάσταση και φυσική δραστηριότητα μπορούν να συμβάλλουν τόσο στην πρόληψη όσο και στην αντιμετώπιση ορισμένων από τις συνέπειες της άνοιας. Παρόλ’ αυτα ελάχιστες είναι οι μελέτες στην βιβλιογραφία που έχουν διερευνήσει το μέγεθος του οφέλους που μπορούν να αποκομίσουν οι ηλικιωμένοι από τον συνδυασμό της γνωστικής άσκησης και της φυσικής δραστηριότητας. Παράλληλα η ανάπτυξη καινοτόμων τεχνολογικών εφαρμογών οι οποίες εστιάζουν στην εξάλειψη και αντιμετώπιση ορισμένων εκ των προβλημάτων που αντιμετωπίζει η Τρίτη Ηλικία, δημιούργησαν ένα διαρκώς εξελισσόμενο πεδίο που μελετά την εφαρμογή παρεμβατικών προγραμμάτων μέσω υπολογιστή και την παρακολούθηση της πορείας των ανοϊκών και μη ηλικιωμένων μέσω απόστασης από τους θεράποντες. Σκοπός της παρούσας εργασίας είναι η ενοποίηση ήδη υπαρχόντων και μελλοντικών εφαρμογών σε μια ολοκληρωμένη πλατφόρμα, ώστε να παρέχει στους ηλικιωμένους ένα συνδυασμό υποστηρικτικών υπηρεσιών, οι οποίες θα συμβάλλουν στην βελτίωση της ποιότητας ζωής τους, καθώς και στην διατήρηση της ανεξαρτησίας τους. Η τελική υπηρεσία αναμένεται να αποτελέσει το «καλούπι» για την ενσωμάτωση παρόμοιου είδους εφαρμογών, που θα αποσκοπούν στην βελτίωση της φυσικής/νοητικής κατάστασης των ηλικιωμένων, καθώς και στην διατήρηση της ανεξαρτησίας τους. Η «ανοιχτή» αρχιτεκτονική της προτεινόμενης πλατφόρμας, η ευκολία ενσωμάτωσης σε αυτήν, τρίτων εφαρμογών, εφόσον συμμορφώνονται με τους κανόνες της πλατφόρμας, και η επιτυχής εφαρμογή της στα πλαίσια του ευρωπαϊκού ερευνητικού έργου «Μνήμες Μακράς Διάρκειας», καταδεικνύουν την ανάγκη περαιτέρω αξιοποίησης και εμπλουτισμού της παρούσας υπηρεσίας με επιπλέον εφαρμογές και δεδομένα που θα καταστήσουν την εν λόγω πλατφόρμα σημείο αναφοράς στον τομέα της σωματικής και νοητικής υγείας των ηλικιωμένων που πάσχουν από άνοια και όχι μόνο.
description: Nowadays, Alzheimer’s disease is a vastly growing health problem, affecting senior people with several symptoms of cognitive and behavioural origin. Recent studies relying on brain plasticity concepts, have shown that interventions focused on cognitive rehabilitation and physical exercise could probably ameliorate most of the dementia deficits. However, there is little scientific evidence on the benefits gained by elderly, upon the combination of both cognitive and physical exercise in routine daily life. In parallel, the development of new cutting-edge technological applications, that support seniors by eliminating the daily problems they face, has created a new research field that focuses on the implementation of intervention programs using technology and the remote monitoring of the overall health of demented or healthy elderly. The main scope of the present thesis is the integration of already existing applications or future developments, by means of a unified platform, which provides seniors with a combination of supportive services towards the quality improvement of their life and preservation of their independence. The final service is expected to form the “mold” for the incorporation of similar applications, all targeting at the enhancement of the physical/cognitive status of seniors, as well as, the increase of their living independence. The “open architecture” of the proposed platform, the plug-and-play way of incorporating any third party application, provided they conform to the general framework of the platform, and the successful testing of the service in the EU funded project, Long Lasting Memories, reveal the need for further exploitation of the service. Enriching the platform with additional applications and data will hopefully render it the point of reference regarding the physical and cognitive health of healthy and/or demented seniors.